Diari Oficial de la Generalitat Valenciana


Sumari del DOGV 9851, del 17-05-2024 (2024/4075)

Anunci de l'Informació pública de la modificació puntual del Catàleg estructural de béns i espais protegits de naturalesa urbana de València per a la incorporació de les fitxes de protecció del conjunt hidràulic i del motor de Sant Miquel i els taulellets ceràmics a Malilla (03917/2023/000420)
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9851

Data del DOGV
:   17-05-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/4075


Organisme emissor
:   Ajuntament de València

Tipus de document
:   Anunci

Anunci de l'Informació pública de la modificació puntual del Catàleg estructural de béns i espais protegits de naturalesa urbana de València per a la incorporació de les fitxes de protecció del conjunt hidràulic i del motor de Sant Miquel i els taulellets ceràmics a Malilla (03415/2023/000420) [2024/4075]  
El Ple de l'Ajuntament de València, en sessió celebrada el 30 d'abril de 2024, va adoptar l'acord que en la seua part dispositiva diu el següent:  
  
«Primer. Iniciar el procés de consultes a les administracions públiques afectades en la modificació puntual del Catàleg estructural de béns i espais protegits de naturalesa urbana de València per a la incorporació de les fitxes de protecció del conjunt hidràulic i del motor de Sant Miquel i els taulellets ceràmics a Malilla amb la categoria d'Espai etnològic d'interés local com a Béns de rellevància local, Espais etnològics d'interés local (BRL-EEIL) i sotmetre-la a informació pública durant un termini de 45 dies, mitjançant els corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat. Els anuncis indicaran l'adreça electrònica per a la seua consulta.  
  
Segon. Comunicar el present acord, a l'efecte que, si és el cas, emeten el corresponent informe a les administracions i servicis municipals assenyalats en el fonament de dret quart.  
  
Tercer. Notificar l'inici de la fase d'informació pública, en qualitat de públic interessat, a la Federació de Comunitats de Regants de la Comunitat Valenciana, i als qui consten com a interessats en l'expedient.  
  
Quart. Procedir a la inserció en la pàgina web municipal (www.valencia.es) de la documentació que se sotmet a informació pública, i posar-la a la disposició del públic en l'Oficina Municipal d'Informació Urbanística, planta baixa de l'edifici municipal de l'antiga Fàbrica de Tabacs, C/ Amadeu de Savoia, núm. 11 (edifici de Tabacalera).»  
  
De conformitat amb el que establix l'article 61.1, lletra b del text refós de la Llei d'ordenació del territori, urbanisme i paisatge, aprovat per Decret legislatiu 1/2021, de 18 de juny del Consell, s'obri el període de consultes i d'informació pública per a presentar al·legacions durant un termini de 45 dies hàbils, a comptar de l'endemà de la publicació d'este acord en el Diari Oficial de la Generalitat Valenciana (DOGV).  
  
La documentació es troba a la disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 9.00 a 13.00 hores) i exposada en el web d'Urbanisme (www.valencia.es/urbanismo), en compliment de l'art. 55.2 del text refós de la Llei d'ordenació del territori, urbanisme i paisatge.  
  
València, 6 de maig de 2024.- El secretari: Manuel Latorre Hernández.